Anugerah Juara Lagu ke-18

Anugerah Juara Lagu 2003 atau Juara Lagu ke-18 adalah pertandingan yang membariskan lagu-lagu Melayu yang akan dinobatkan sebagai Juara Lagu. Anugerah Juara Lagu ke-18 ini diadakan di Stadium Putra Bukit Jalil dan disiarkan secara langsung melalui penyiar rasmi TV3 dan radio Era FM pada jam 8.30 malam 28 Disember 2003. Acara tersebut menarik minat penonton dengan telatah pengacaranya yang memberikan gurauan nakal dan fakta juara lagu, Aznil Nawawi dan Sarimah Ibrahim.

Anugerah kali ini menyediakan anugerah bagi persembahan terbaik, vokal terbaik, juara kategori serta juara keseluruhan. Persembahan bagi malam tersebut diadili oleh Lukhman S., Lim Swee Tin, Manan Ngah, Juwie, Fauziah Latiff, Wishnutama, M. Nasir, Azmeer dan Ooi Eow Jin yang memperlihatkan kematangan acara pertandingan itu.

Finalis
Untuk melihat senarai semi-finalis untuk Juara Lagu  ke-18 , sila lihat Separuh Akhir Muzik Muzik ke-18.
Untuk merujuk senarai penuh finalis sepanjang penganjuran AJL, sila lihat Senarai lagu finalis Anugerah Juara Lagu.

Berikut adalah senarai finalis mengikut turutan giliran persembahan yang berentap di AJL ke-18:

  Farihin Abdul Fattah tidak didaftarkan untuk pertandingan sebagaimana namanya dikreditkan pada penerbitan album "Salsabila"

Persembahan selingan

Segmen selingan menggabungkan barisan artis terbaik tanah air mempersembahkan lagu-lagu yang tidak pernah mereka dendangkan sebelum ini. Persembahan tersebut amat tidak dijangkakan para penonton dan ternyata ia satu kejutan.

Ratu Rock Ella mendendangkan lagu dangdut, "Rindu" dan "Selamat Tinggal Romeo" malah Ella tetap cuba bergelek seperti Mas Idayu walaupun agak malu dan gemuruh. Bandi dari Kumpulan Amuk pula cuba mengiringi lagu berentak R&B bersama Muix dan Nerves dengan suaranya yang kasar bagi lagu "Tiada Lagi Cinta".

Begitu juga dengan Hazami dan Siti Sarah yang diberi peluang mendendangkan lagu "Joget Kenangan Manis" sementara Dayang Nurfaizah dan Adibah Noor pula menghiburkan penonton dengan lagu ghazal, "Pak Ngah Balik Bulan Mengambang".

Kemenangan
 Juara Keseluruhan: "Bunga-bunga Cinta" (Adnan Abu Hassan / Adnan Abu Hassan / Misha Omar)
 Juara Kategori:
 Irama Malaysia dan Etnik Kreatif: "Wassini" (Yassin / Yassin / Waheeda)
 Balada: "Bunga-bunga Cinta" (Adnan Abu Hassan / Adnan Abu Hassan / Misha Omar)
 Pop Rock: "Hi Hi Bye Bye" (KRU / KRU / Ezlynn)

Persembahan Terbaik: Siti Nurhaliza - "Ku Milikmu"
Vokal Terbaik: Misha Omar - "Bunga-bunga Cinta"

Untuk merujuk senarai penuh juri-juri yang pernah dilantik sepanjang penganjuran AJL, sila lihat Senarai Jemaah Juri Anugerah Juara Lagu.

Trivia
 Adnan Abu Hassan mengulangi kejayaan sama yang pernah diraih pada AJL 1996
 Misha menjadi artis ke 2 menang Juara Lagu menerusi lagu dari album debut selepas Siti Nurhaliza pada 1996. Lebih menarik lagi, lagu Bunga-bunga Cinta merupakan lagu pertama yang dirakamkan beliau ketika pengenalan single debut. Lagu ini asalnya dimuatkan dalam album kompilasi Pasti Hits - Adnan vs Azlan
 Kesemua pemenang merupakan penyanyi baru kecuali Siti Nurhaliza.
 Kali ini, Siti Nurhaliza cuma satu anugerah sahaja (persembahan terbaik). Selama penyertaan beliau dalam Anugerah Juara Lagu, beliau mesti memperoleh lebih satu anugerah sejak AJL 1996.
 Mus daripada kumpulan May menyertai AJL dalam tiga dekad berasingan tetapi dengan mewakili dua artis berlainan iaitu May di era 80an dan edisi ini di era 2000an, manakala di era 90an, beliau pernah menyanyi untuk Kumpulan Wings. Rekod penyanyi solo atau vokalis  yang bertanding di tiga dekad berturut-turut bagaimanapun dicipta oleh penyanyi Rohana Jalil pada edisi ke-20. 
 Buat kali pertama, dalam sejarah penganjurannya, Anugerah Juara Lagu ke-18 memberi peluang 100% kepada penonton untuk mengundi pemenang bagi kategori Persembahan Terbaik. 
 Juga merupakan kali pertama AJL dibuat di stadium berkapasiti besar iaitu di Stadium Putra Bukit Jalil (sebelum ini di Dewan Merdeka PWTC pada AJL1, AJL3-AJL6, AJL8-AJL12, AJL17, AJL20, AJL31 & AJL36, Auditorium Besar Angkasapuri (AJL2), Dewan San Choo Wisma MCA (AJL7), Sri Pentas 2 Plaza Alam Sentral (AJL13) dan Auditorium MBSA Shah Alam (AJL14, 15, 16 & 35).
 Ini juga kali pertama peminat boleh membeli tiket untuk menyaksikan AJL secara langsung. 

18